[pic] | EUROOPA ÜHENDUSTE KOMISJON |

Brüssel 20.12.2006

SEK(2006) 1776 lõplik

2007. AASTA ÜLDEELARVE ESIALGNE PARANDUSEELARVE PROJEKT NR 1 TULUDE KOONDARVESTUS

TULUDE JA KULUDE EELARVESTUS EELERVEJAGUDE KAUPA III jagu - Komisjon

(komisjoni esitatud)

2007. AASTA ÜLDEELARVE ESIALGNE PARANDUSEELARVE PROJEKT NR 1 TULUDE KOONDARVESTUS

TULUDE JA KULUDE EELARVESTUS EELERVEJAGUDE KAUPA III jagu - Komisjon

Võttes arvesse järgmist:

- Euroopa Ühenduse asutamislepingut, eriti selle artiklit 272,

- Euroopa Aatomienergiaühenduse asutamislepingut, eriti selle artiklit 177,

- nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust[1], eriti selle artiklit 37,

esitab Euroopa Komisjon eelarvepädevatele institutsioonidele seletuskirjas esitatud põhjustel 2007. aasta eelarve esialgse paranduseelarve projekti nr 1.

SISUKORD

1. Sissejuhatus 4

2. 28. novembril 2006. aastal kolmepoolsel kohtumisel saavutatud kokkuleppest tulenevad kohandused 4

2.1. Uuest mitmeaastasest finantsraamistikust tulenevad muudatused 4

2.2. Struktuurifondid, ühtekuuluvusfond ja Euroopa Kalandusfond 5

2.3. Teadusuuringute Ühiskeskus 6

2.4. Raamatupidamissüsteemi moderniseerimise tulemusena tehtavad eelarvekohandused 7

2.5. Euroopa Investeerimisfond 9

2.6. Euroopa sotsiaalvaldkonna valitsusväliste organisatsioonide platvorm 9

2.7. Šveitsi Konföderatsiooni osalemine ühenduse programmides 9

TULUDE KOONDARVESTUS

TULUDE JA KULUDE EELARVESTUS EELERVEJAGUDE KAUPA

Kulude koondarvestus ning tulude ja kulude eelarvestus eelarvejagude kaupa edastatakse eraldi SEI–BUD süsteemi kaudu. Kulude koondarvestus ning tulude ja kulude eelarvestuse eelarvejagude kaupa on teavitamise eesmärgil esitatud eelarve lisana ingliskeelses versioonis.

1. SISSEJUHATUS

Komisjon esitab oma 2007. aasta esialgse paranduseelarve projekti nr 1, et integreerida 2007. aasta eelarvesse vajalikud tehnilised kohandused kirjalikust muutmisettepanekust nr 2/2007, mida ei olnud võimalik võtta arvesse 2007. aasta eelarvemenetluse viimases etapis, nagu lepiti kokku kolmepoolse kohtumise käigus 28. novembril 2006.

28. novembril kolmepoolsel kohtumisel saavutatud kokkuleppele tuginedes kiitis nõukogu 30. novembril 2006. aastal toimunud koosolekul heaks ainult kirjaliku muutmisettepaneku nr 2/2007 järgmised punktid:

- 500 miljonit eurot kulude assigneeringuid Euroopa Globaliseerumisega Kohanemise Fondile, osutades ainult institutsioonidevahelisele kokkuleppele ja Euroopa Globaliseerumisega Kohanemise Fondi määruse artiklile 12;

- 6 miljonit eurot kulude assigneeringuid ja 4,4 miljonit eurot maksete assigneeringuid programmile Herakles II, nagu kavandatud komisjoni ettepanekus.

Lisaks kaasati Rahvusvahelise Iirimaa Fondi assigneeringud 2007. aasta eelarveprojekti esimesse lugemisse Euroopa Parlamendis ja teise lugemisse nõukogus.

28. novembri kolmepoolsel kohtumisel teatas komisjon, et esitab esialgse paranduseelarve projekti 2007. aasta alguses, eeldusel et kavandatud muudatusi võetakse arvesse lõpliku 2007. aasta eelarve avaldamisel Euroopa Liidu Teatajas , mis on plaanis 2007. aasta märtsi keskel.

Selleks kutsub komisjon Euroopa Parlamenti ja nõukogu üles leppima kokku esialgses paranduseelarve projektis ühe lugemisega, et võtta see lõplikult vastu 1. veebruaril 2007.

2. 28. NOVEMBRIL 2006. AASTAL KOLMEPOOLSEL KOHTUMISEL SAAVUTATUD KOKKULEPPEST TULENEVAD KOHANDUSED

Esialgses paranduseelarve projektis kavandatud kohandused peavad kajastama 2007. aasta eelarve struktuuris ja selgitustes (viited õiguslikele alustele) eelkõige seadusandja kokkuleppeid uute kuluvahendite üle, samuti parandusi, mis on juba kaasatud 2006. aasta eelarvesse paranduseelarvega nr 5/2006 (eelkõige Euroopa Arengufondi panuse ja kassahalduskulude eelarveridu), kui neid ei käsitletud 2007. aasta eelarveprojekti teisel lugemisel Euroopa Parlamendis. 2007. aasta eelarve kogusummadele mõju ei avaldu. Peamised kohandused on esitatud järgnevalt.

2.1. Uuest mitmeaastasest finantsraamistikust tulenevad muudatused

Kuna komisjon võttis 24. mail 2006 vastu hulga parandatud õigusakte, mis on kooskõlas uues finantsraamistikus kokkulepitud iga-aastaste kulude ülemmääradega ja sätestatud uues 17. mai 2006. aasta institutsioonidevahelises kokkuleppes, tuleb viia nendega vastavusse mitme eelarverea selgitused ning teatavatel juhtudel eelarve liigendus. Täielikud üksikasjad esitatakse käesoleva paranduseelarve eelarvelisas.

Peamised poliitikavaldkonnad, kus nimetatud kohandusi teha tuleb, on välissuhted ja areng. Nelja eraldi rahastamisvahendi loomise (demokraatia ja inimõiguste Euroopa rahastamisvahend, tööstusriikide rahastamisvahend, tuumaohutuse rahastamisvahend ning kiirreageerimise ja valmisoleku rahastamisvahend) tulemuseks on teatavad eelarve struktuuriga seotud muudatused peatükist madalamal tasandil ja eelarve mõningane ümberjaotamine, mis ei muuda aga kogusummat.

2.2. Struktuurifondid, ühtekuuluvusfond ja Euroopa Kalandusfond

Struktuurifondide ja ühtekuuluvusfondi puhul muudab vastuvõetud õiguslik alus alamrubriigi 1b koguvahendite jaotust selle teatavate osade vahel ja eelarvet tuleb sellele vastavalt kohandada. Samuti on alamrubriigi 1b raames nüüdseks kindlaks määratud Euroopa naabrus- ja partnerlusvahendile eraldatav „Piiriülese koostöö“ assigneering ja sellele vastavalt paigutatakse vahendid ümber Euroopa Regionaalarengu Fondi Euroopa piirkondliku koostöö eelarvereast Euroopa naabrus- ja partnerlusvahendi „Piiriülese koostöö“ eelarveritta peatükis 19 08. Alamrubriigi 1b kulukohustuste ja maksete assigneeringutes kogumahus muudatusi ei ole. Samuti tehakse mitu tehnilist parandust.

Euroopa Kalandusfondi puhul kantakse „Lähenemiseesmärgi“ assigneeringud üle „Muu kui lähenemiseesmärgi“ alla, et kajastuks kõige hiljutisem kokkulepe lähenemiseesmärgi piirkondade ja muude kui lähenemiseesmärgi piirkondade vahelise jaotuse kohta. Järgnevas tabelis esitatakse kokkuvõte muudatustest. Muudatusi selgitatakse üksikasjalikumalt allpool.

Eelarve 2007 | EPEP 1/2007 | Erinevus |

KA | MA | KA | MA | KA | MA |

Euroopa Kalandusfond — Lähenemiseesmärk | 11 06 12 | 425 567 209 | 227 823 592 | 425 340 636 | 227 713 932 | -226 573 | -109 660 |

Euroopa Kalandusfond — Muu kui lähenemiseesmärk | 11 06 13 | 141 383 414 | 73 582 840 | 141 609 987 | 73 692 500 | 226 573 | 109 660 |

RUBRIIGI 2 netomuudatus | 0 | 0 |

Ühtekuuluvusfond | 13 04 02 | 7 116 881 844 | 1 691 967 816 | 7 121 426 147 | 1 693 079 985 | 4 544 303 | 1 112 169 |

Ühtekuuluvusfondi netomuudatus | 4 544 303 | 1 112 169 |

Euroopa Regionaalarengu Fond – Lähenemiseesmärk | 13 03 16 | 20 713 696 132 | 3 048 644 731 | 20 676 478 574 | 3 043 946 283 | -37 217 558 | -4 698 448 |

Euroopa Regionaalarengu Fond – Piirkondlik konkurentsivõime | 13 03 18 | 5 349 761 046 | 596 004 134 | 5 381 768 585 | 633 338 124 | 32 007 539 | 37.333.990 |

Euroopa Regionaalarengu Fond – Euroopa piirkondlik koostöö | 13 03 19 | 1 110 410 848 | 170 883 799 | 1 055 259 758 | 158 130 591 | -55 151 090 | -12.753.208 |

Euroopa Regionaalarengu Fond – Operatiivne tehniline abi | 13 03 20 | 55.056.904 | 22.022.762 | 54.869.515 | 20.756.728 | -187.389 | -1.266.034 |

Piiriülene koostöö - Alamrubriigi 1b panus | 19 08 02 02 | p.m. | p.m. | 47 579 371 | 12 753 208 | 47 579 371 | 12.753.208 |

Euroopa Sotsiaalfond - Lähenemiseesmärk | 04 02 17 | 7 416 797 011 | 1 092 393 287 | 7 403 471 207 | 1 089 889 685 | -13 325 804 | -2 503 602 |

Euroopa Sotsiaalfond– Piirkondlik konkurentsivõime | 04 02 19 | 3 648 156 721 | 461 831 532 | 3 669 983 587 | 431 891 576 | 21 826 866 | -29 939 956 |

Euroopa Sotsiaalfond – Operatiivne tehniline abi 2007–2013 | 04 02 20 | 10 000 000 | 5 000 000 | 9 923 762 | 4 961 881 | -76 238 | -38 119 |

Struktuurifondide netomuudatus | -4 544 303 | -1 112 169 |

ALAMRUBRIIGI 1b netomuudatus | 0 | 0 |

Struktuurifondide ja ühtekuuluvusfondi kulukohustuste assigneeringuid on kohandatud, et neis kajastuksid õiguslikus aluses kokkulepitud lõplikud arvnäitajad. Kokkuvõttes saab ühtekuuluvusfond juurde 4,544 miljonit eurot ja struktuurifondid vähenevad 4,544 miljoni euro võrra. Struktuurifondides toimub vähenemine „Lähenemiseesmärgi“ assigneeringutes ja suurenemine „Piirkondlikus konkurentsivõimes“. „Piirkondliku koostöö“ eesmärgi kulukohustuste assigneeringud vähenevad. Lisaks on sel eesmärgil paigutatud ümber alamrubriigi 1b panus, 47,579 miljonit eurot, Euroopa naabruspoliitika ja partnerluse vahendisse („Piiriülene koostöö“), vähendades eelarverida „Euroopa Regionaalarengu Fond – Euroopa piirkondlik koostöö“ ja suurendades vastavalt Euroopa naabruspoliitika ja partnerluse vahendi eelarverida „Piiriülene koostöö“. „Tehniline abi“ on veidi väiksem kui 2007. aasta eelarves. Euroopa Regionaalarengu Fondi ja Euroopa Sotsiaalfondi assigneeringute puhul säilitati 2007. aasta eelarves kasutatud protsendiline jaotus.

Ka maksete assigneeringute kogusumma rubriigis 1b ei muutu. Siiski kohandatakse veidi assigneeringute jaotust eelarveridade vahel. See tuleneb peamiselt asjaolust, et ettemaksed, mis arvutatakse protsendina programmide kogu vahenditest, on ühtekuuluvusfondi puhul veidi suuremad. Lisaks suurendas 2006. aasta suvel vastuvõetud õiguslik alus ühtekuuluvusfondile eraldatud vahendeid struktuurifondide arvelt. Seetõttu on maksete assigneeringute kogusummat kõikide eesmärkide (sealhulgas alamrugriigi 1b panus piiriülesesse koostöösse) puhul muudetud vastavalt kulukohustustes tehtud muudatustele, et kajastada ettemaksete oodatavat muutumist. Eelarves on tehtud ka tehniline parandus, et kohandada tasakaalu Euroopa Sotsiaalfondi ja Euroopa Regionaalarengu Fondi maksete assigneeringute vahel, mis on mõeldud „Piirkondliku konkurentsivõime“ eesmärgiks, vähendades makseid Euroopa Sotsiaalfondi ja suurendades makseid Euroopa Regionaalarengu Fondi. Tänu kohandamisele on maksete ja kulukohustuste suhe nii Euroopa Sotsiaalfondis kui ka Euroopa Regionaalarengu Fondis võrdne. Lisaks on Euroopa Regionaalarengu Fondi tehnilise abi eelarverea maksete assigneeringuid vähendatud, et rubriigis tehtud parandused ei mõjutaks eelarvet.

2.3. Teadusuuringute Ühiskeskus

Teadusuuringute ühiskeskuse 2007. aasta ametikohtade loetelus tuleb teha kohandusi, et kindlustada komisjoni töötajate ühesugune edutamispoliitika.

Kavandatava parandusega tehakse Teadusuuringute Ühiskeskuse ametikohtade loetelu palgaastmeid käsitlevad muudatused struktuuris, mis on vajalikud 2007. aastal toimuvateks edutamisteks, muutmata seejuures ametikohtade koguarvu või nende jaotust teenistuskategooriate kaupa .

Samuti hõlmab see kategooria AD5 ametikohtade muutmist kategooria AD6 ametikohtadeks, et teaduskonkursid edukalt läbinud kandidaadid oleks võimalik võtta tööle sellel palgaastmel. Selle põhjuseks on vajadus värvata kõrge kvalifikatsiooniga töötajaid ja spetsialiste.

Kavandatavad muudatused ei nõua kohandusi teadusuuringute ühiskeskuse kavandatavates assigneeringutes, kuna karjääri areng sisaldab juba edutamise parameetris GVT ( Glissement Vieillesse Technicité – kaadrivahetus, tööstaaž ja tehnilised oskused).

Muudatused Teadusuuringute Ühiskeskuse ametikohtade loetelus – EPEP nr 1/2007 |

Teadusuuringud ja tehnoloogiaarendus — Teadusuuringute Ühiskeskus |

Kategooria ja palgaaste | Ametikohad – eelarve 2007 | EPEP 1/2007 muudatused | Ametikohad – pärast EPEP 1/2007 |

AD 16 | 2 | 0 | 2 |

AD 15 | 10 | 0 | 10 |

AD 14 | 36 | 0 | 36 |

AD 13 | 9 | 0 | 9 |

AD 12 | 204 | 20 | 224 |

AD 11 | 178 | 37 | 215 |

AD 10 | 166 | -29 | 137 |

AD 9 | 30 | 0 | 30 |

AD 8 | 69 | -8 | 61 |

AD 7 | 10 | 0 | 10 |

AD 6 | 94 | 20 | 114 |

AD 5 | 60 | -40 | 20 |

AD kokku | 868 | 0 | 868 |

AST 11 | 14 | 0 | 14 |

AST 10 | 69 | 0 | 69 |

AST 9 | 42 | 4 | 46 |

AST 8 | 106 | 2 | 108 |

AST 7 | 124 | 11 | 135 |

AST 6 | 243 | -4 | 239 |

AST 5 | 122 | -2 | 120 |

AST 4 | 135 | -11 | 124 |

AST 3 | 151 | 0 | 151 |

AST 2 | 35 | 0 | 35 |

AST 1 | 48 | 0 | 48 |

AST kokku | 1 089 | 0 | 1 089 |

Kõik kokku | 1 957 | 0 | 1 957 |

2.4. Raamatupidamissüsteemi moderniseerimise tulemusena tehtavad eelarvekohandused

2.4.1. Kassahalduskulude katmine

Pärast seda, kui komisjon moderniseeris raamatupidamissüsteemi ja tekkis vajadus sulgeda mitu eelarvevälist kontot, millel on juba aastaid olnud jääk, tegi komisjon paranduseelarves nr 5/2006 ettepaneku luua uus eelarvepunkt 27 01 12 02 – „Kassahalduskulude katmine“, mille selgitus oleks järgmine:

„Assigneering on ette nähtud järgmiste eelarvekohanduste katmiseks:

- avansikontod, mille puhul eelarvevahendite käsutaja on võtnud kõik nõuetekohased meetmed olukorra lahendamiseks ja mille puhul kohandamiskulu ei ole võimalik kirjendada teise spetsiaalsesse eelarveritta,

- olukordades, mil nõue tühistatakse täielikult või osaliselt pärast seda, kui see on tuluna raamatupidamisarvestusse kirjendatud (eelkõige tasaarvestamisel võlaga),

- juhul, kui käibemaksu ei ole tagasi saadud ja kui ei ole enam võimalik seda summat kirjendada eelarveritta, kust kaeti põhikulu,

- kõigi eelnevalt nimetatud juhtumitega seonduvate intresside puhul, kui neid ei ole võimalik kirjendada spetsiaalsesse eelarveritta.“

Komisjon tegi ka ettepaneku kanda uue eelarvepunkti selgitusse eelarvepunkti 27 01 12 01 „Finantskulud“ selgituse teise lõigu järgmises sõnastuses: „Käesolev punkt hõlmab vajaduse korral ka assigneeringut, millega kaetakse sellise panga likvideerimise või tegevuse lõpetamisega kaasnev kahjum, kus komisjonil on avansikontod.”

Eelarvepädevad institutsioonid kiitsid need muudatused 2006. aasta eelarves heaks, võttes 24. oktoobril vastu paranduseelarve nr 5/2006. Nimetatud muudatused tuleks nüüd lisada ka 2007. aasta eelarvesse märkega („p.m.“).

2.4.2. Uus eelarvepunk 21 01 04 10 – Euroopa Arengufondi panus ühistesse haldustoetuskuludesse

Komisjon teeb ettepaneku luua uus eelarvepunkt 21 01 04 10 – EAFi panus ühistesse haldustoetuskuludesse , nagu tehti ka paranduseelarves nr 5/2006, mille eelarvepädevad institutsioonid võtsid vastu 24. oktoobril.

Vastavalt üheksanda Euroopa Arengufondi sisekokkuleppele kasutatakse osa Euroopa Arengufondi eelarvest nende kulutuste katteks, mis ELi delegatsioonid on Euroopa Arengufondiga seoses ELi eelarvest kandnud (koosseisuväliste töötajad, üür, elekter, kommunaalteenused). Kuna Euroopa Arengufondil on ELi eelarvest eraldi seisev eelarve, esitab komisjon arengufondile iga eelarveaasta alguses tagasimaksekorralduse, mis on hinnanguline ja mille koostamisel lähtutakse eelmise aasta kuludest. Eelarveaasta jooksul kajastatakse kulusid, mis peavad olema õiglaselt jaotatud eri halduseelarve punktide ja Euroopa Arengufondi eelarve vahel, selleks ettenähtud eelarvevälisel kontol. Seega ei sisalda komisjoni eelarvearuanded praegu Euroopa Arengufondi rahastatud kulutusi.

Selleks, et eelarvearuanne oleks järjepidev, tõhus ja täielik, tehakse ettepanek eelarverea loomiseks, kus kajastuksid Euroopa Arengufondi kohustused ja kuhu kirjendatakse maksed kohe pärast nende laekumist. Seda tehnilist meedet nõuab delegatsioonide üleminek tekkepõhisele raamatupidamisele ning see suurendab märkimisväärselt tehingute aruandlusvõimet ja läbipaistvust. Muudatus ei mõjuta sissetulekuid ega väljaminekuid ega ka rahastamise määra.

Eelarverida võimaldab kasutada Euroopa Arengufondi tulude ja kulude jaoks ühist aruandlussüsteemi. Euroopa Arengufondi panust käsitletakse kui sihtotstarbelist tulu, mistõttu tehakse ettepanek teha maksete assigneeringute ja kulukohustuste assigneeringute kohale märge “p.m.”.

2.5. Euroopa Investeerimisfond

Euroopa Investeerimisfondi omavahendid lõppevad 2007. aasta keskpaigaks ja seega on Euroopa Investeerimisfondi juhatus teinud ettepaneku suurendada märgitud kapitali nominaalväärtuses kuni 50% võrra. Nõukogu otsuse 1994/375/EÜ artiklis 3 on sätestatud, et võimaliku kapitali suurendamise kinnitab nõukogu ühehäälselt, komisjoni ettepaneku põhjal ning pärast konsulteerimist Euroopa Parlamendiga.

Õigusloome ettepaneku Euroopa Investeerimisfondi kapitali suurendamise kohta võtab komisjon tõenäoliselt vastu aasta lõpuks. Kapitali suurendamise kulu kaetakse ajavahemikus 2007–2010 eelarvepunktist 01 04 09 01 „Euroopa Investeerimisfond – Märgitud kapitali aktsiate sissemakse rahastamine“, nagu kavandati 2007. aasta eelarves. Fondile makstav aktsiaostu kulu koosneb kapitali sissemakse nominaalväärtusest ja aažiost, mis kajastab Fondi finantstulemusi. Selleks et olla valmis mis tahes hinnamuutusteks, näeb komisjoni ettepanek ette fondilt ühendusele makstud dividendide kasutamise kapitali suurendamise osaliseks katmiseks nelja aasta jooksul.

Finantsmääruse rakenduseeskirjade artiklis 10 on kirjas, et sihtotstarbeliste tulude hõlmamiseks on vaja nõuetekohast eelarvestruktuuri ja -selgitusi. Seega tehakse esialgse paranduseelarve projektiga ettepanek ajakohastada kulude eelarvepunkti 01 04 09 01 „Euroopa Investeerimisfond – Märgitud kapitali aktsiate sissemakse rahastamine“ ja tulude artikli 8 5 0 „Euroopa Investeerimisfondi poolt makstud dividendid“ eelarveselgitusi.

2.6. Euroopa sotsiaalvaldkonna valitsusväliste organisatsioonide platvorm

Komisjoni ettepanek, millega kehtestatakse ajavahemikuks 2007–2013 programm „Kodanikud Euroopale“, et edendada Euroopa kodanikuaktiivsust, hõlmab muude meetmete seas ka struktuuritoetust kodanikuühiskonna organisatsioonidele Euroopa tasandil (Meede 2: Aktiivne kodanikuühiskond Euroopas).

Eelmise finantsperspektiivi raames rahastati Euroopa sotsiaalvaldkonna valitsusväliste organisatsioonide platvormi nagu teisigi kodanikuühiskonna organisatsioone rubriigist 3 "Sisepoliitika". Uue mitmeaastase finantsraamistiku raames on programmi „Kodanikud Euroopale“ õiguslik alus alamrubriigis 3b "Kodakondsus". Euroopa sotsiaalvaldkonna valitsusväliste organisatsioonide platvormi jooksvad kulud 2007. aasta eelarves kirjendati ekslikult alamrubriiki 1a "Konkurentsivõime majanduskasvu ja tööhõive nimel". Seetõttu on vaja teha kohandus, et viia kõnealune eelarveartikkel alamrubriigi 3b alla, nagu seda nõuab õiguslik alus. Sellega kaasneb 620 000 euro ümberpaigutamine, nii kulukohustuste kui ka maksete assigneeringutes, alamrubriigist 1a alamrubriiki 3b.

2.7. Šveitsi Konföderatsiooni osalemine ühenduse programmides

Selleks et võtta arvesse Euroopa Ühenduse ja Šveitsi Konföderatsiooni vahelist lepingut Šveitsi Konföderatsiooni osalemise kohta mitmes ühenduse programmis, tuleks vastavate programmide eelarveselgitusi ajakohastada. Kõik üksikasjad esitatakse eelarvelisas ja need käsitlevad ühenduse statistikaprogrammi, programme „Elukestev õpe“, „Aktiivsed noored“ ja „Media“ ning Euroopa Keskkonnaagentuuri.

[1] EÜT L 248, 16.9.2002, lk 1.